Straight Shooter (άλμπουμ, Bad Company)

Το Straight Shooter είναι το δεύτερο στούντιο άλμπουμ του αγγλικού hard rock supergroup Bad Company, που κυκλοφόρησε στις 28 Μαρτίου 1975. 

Το άλμπουμ έφτασε στο νούμερο 3 τόσο στο UK Albums Chart όσο και στο US Billboard 200. "Bad Company Chart history"   Πιστοποιήθηκε χρυσό (φτάνοντας τις 500.000 πωλήσεις) από τον Σύνδεσμο Ηχογραφικής Βιομηχανίας της Αμερικής ένα μήνα μετά την κυκλοφορία του. RIAA Certification Search Γράψε "Straight Shooter" κάτω από το Title για αποτελέσματα αναζήτησης. Το άλμπουμ επανακυκλοφόρησε και ανανεώθηκε το 1994.

Το κομμάτι "Shooting Star" (γραμμένο από τον τραγουδιστή Πολ Ρότζερς) είναι στιχουργικά εμπνευσμένο από τους θανάτους του κιθαρίστα Τζίμι Χέντριξ και άλλων ροκ μουσικών οι οποίοι σχετίζονταν με ναρκωτικά και αλκοόλ.

 Παρασκήνιο 
Τον Μάιο του 1974, οι Bad Company κυκλοφόρησαν το πρώτο άλμπουμ τους.  Τρεις μήνες αργότερα, το συγκρότημα και ο ηχολήπτης Ρον Νέβισον ηχογράφησαν τουλάχιστον οκτώ τραγούδια στο Κάστρο Κλίαργουελ στο Γκλούτσεστερσαϊρ της Αγγλίας. Λίγο αργότερα, ο Νέβισον έκανε την μίξη στα τραγούδια για το Straight Shooter στα Στούντιο Air στο Λονδίνο. Το εξώφυλλο του άλμπουμ σχεδιάστηκε από την Hipgnosis, η οποία σχεδίασε επίσης το πρώτο άλμπουμ τους. 

Το πρώτο single του άλμπουμ, "Good Lovin' Gone Bad", κυκλοφόρησε τον Μάρτιο του 1975 και έφτασε στο Νο. 36 στο Billboard Hot 100.  Το τελευταίο single του άλμπουμ, "Feel like Makin' Love", κυκλοφόρησε τον Ιούνιο  και έφτασε στο Νο. 10 στο Hot 100. 

 Κριτική υποδοχή 
Ο Ρόμπερτ Κριστγκό θεώρησε ότι παρόλο που το Straight Shooter ήταν καλύτερο από το προηγούμενο άλμπουμ του συγκροτήματος, δεν έπρεπε να χαρακτηριστεί ως hard rock επειδή ο Πολ Ρότζερς δεν είχε δυνατή φωνή, κάτι το οποίο είναι απαραίτητο για να είναι κανείς ροκ τραγουδιστής. 

Η αίσθηση που είχε ο Εντ Νάχα για το άλμπουμ, όπως αναφέρεται στο Rolling Stone, ήταν πολύ πιο ευνοϊκή από αυτή του Κριστγκό. Ο Νάχα πίστευε ότι, με το δεύτερο άλμπουμ τους, οι Bad Company αποδείκνυαν ότι δεν θα κατέληγαν σαν τους Mott the Hoople, τους Free ή τους King Crimson — συγκροτήματα στα οποία ανήκαν στο παρελθόν τα μέλη των Bad Company. Ο Νάχα πίστευε επίσης ότι το "Anna" του Σάιμον Κερκ ήταν τόσο κακό όσο την πρώτη φορά που ηχογραφήθηκε, αλλά ότι το "Weep No More" έδειχνε ότι προόδευε ως συνθέτης, ενώ ο Μποζ Μπάρελ σημείωνε επίσης πρόοδο στο μπάσο. 

Η κριτική του Γκοτάμ Μπάκσι για το άλμπουμ για λογαριασμό του AllMusic ανέφερε ότι η δημοτικότητα του άλμπουμ αποδόθηκε στις μπαλάντες "Shooting Star" και "Feel like Makin' Love", ενώ τα δύο τραγούδια που έγραψε ο Σάιμον Κερκ—"Anna" και "Weep No More"—καθώς και το ότι το άλμπουμ δεν είχε αρκετά υποστηρικτικά τραγούδια και συμπληρωματικά singles, ήταν αυτά που έκαναν το άλμπουμ λιγότερο επιτυχημένο από τον προηγούμενο άλμπουμ του συγκροτήματος. 

 Λίστα κομματιών 


 Κομμάτια εκτός άλμπουμ 

 "Whiskey Bottle" (Ρότζερς, Ραλφς, Μπάρελ) – 3:44
 Κυκλοφόρησε ως η B-side του single "Good Lovin' Gone Bad".

 Προσωπικό 

 Bad Company

 Πολ Ρότζερς – φωνητικά, κιθάρα, πιάνο
 Μικ Ραλφς – κιθάρα, πλήκτρα
 Μποζ Μπάρελ – μπάσο
 Σάιμον Κερκ – ντραμς

 Παραγωγή

 Bad Company – παραγωγή

 Τζορτζ Μαρίνο – mastering

 Charts 

Εβδομαδιαία charts
 Chart (1975) Κορυφαίαθέση Australian Albums (Kent Music Report)8 Finnish Albums (The Official Finnish Charts) 13

Charts στο τέλος του χρόνου
 Chart (1975) Θέση UK Albums (OCC) 33

 Πιστοποιήσεις 

 Παραπομπές 

 Εξωτερικοί σύνδεσμοι 

 Στίχοι από τη ζωντανή διασκευή του "Shooting Star" των Queen + Paul Rodgers από το Live in Ukraine, από την επίσημη ιστοσελίδα των Queen
 Bad Company - Straight Shooter (1975) κυκλοφορίες άλμπουμ & συντελεστές στο Discogs

Κατηγορία:Άλμπουμ των Bad Company
Κατηγορία:Άλμπουμ του 1975